Han er født i Skien, og vokste opp på Ulefoss i Telemark. Han arbeidet 40 år i politiet før han gikk av med pensjon i 2009. Han var spesialutdannet innen rus og narkotika. I en tiårs-periode ledet han flere store narkotikasaker i Nordre Buskerud politidistrikt. Andersen skriver krim som enten er opplevd av kollegaer eller ham selv. Alle hendelser er reelle, men som regel tatt ut av sin sammenheng og satt inn i en kriminalsak for å skape spenning.